《夜闻邻笛》
宋代·蒲寿宬

幽梦初回漏未央，起闻邻笛倍凄凉。
不知何处石崖裂，忽送一凄江水长。
短棹清风怀赤壁，断垣斜月隐山阳。
犹疑吹到梅花落，不见梅花空搅肠。

作者简介：名或作寿晟、寿峸。宋末阿拉伯人。与弟蒲寿庚至泉州贸易。度宗咸淳间，知梅州。益、广二王航海至泉州，时寿庚为泉州守，闭城不纳。寿宬密谕寿庚纳款于元，遂于景炎元年同降元朝。有《心泉学诗稿》。